stanford-oval/wikipedia huggingface dataset:
แม่พระแห่งดอกคาร์เนชัน
ดูเพิ่ม

เลโอนาร์โด ดา วินชี
ภาพเขียนสีน้ำมัน
แม่พระและพระกุมาร
| ด ค กงานของเลโอนาร์โด ดา วินชี |
| --- | --- | --- |
กุญแจ: *บ่งว่าเป็นผู้เขียน (ดูรายละเอียดที่นี่)  · **ร่วมมือกับ อันดรีย เดล เวอร์โรชชิโอ · †หาย
| ภาพเขียน |  งานสมัยแรก: †เมดูซา *พระแม่มารีไดรฟัส (c. 1469)  **พระเยซูรับศีลจุ่ม (1472–75)  การประกาศของเทพ (c.1475–80) งานสมัยรุ่งเรือง: จิเนวรา เด เบ็นชิ (1475)  *พระแม่มารีกับดอกคาร์เนชั่น (c. 1478–80)  *พระแม่มารีเบนัวส์ (c.1478–80)  นักบุญเจอโรมในป่า (c.1480) การชื่นชมของคนเลี้ยงแกะ (1481) พระแม่มารีแห่งภูผา (c. 1483–86)  *สตรีกับตัวเออร์มิน (1488–90)  *ภาพเหมือนนักดนตรี (1490)  *พระแม่มารีให้นม (1490–91)  *La belle ferronière (1495–98)  พระกระยาหารมื้อสุดท้าย (1498)  *พระแม่มารีกับไม้ปั่นด้าย (1501)  โมนาลิซา (1503–05/07)  ซัลวาตอร์มุนดี (c. 1504–1507)  พระแม่มารีแห่งภูผา (c. 1505–08)  †ยุทธการอันเกียริ (1505)  †เลดาและหงส์ (c. 1508)  พระแม่มารีและพระบุตรกับนักบุญแอนน์ (c. 1510)  นักบุญจอห์นแบ็พทิสต์ (1513–16)  *บาคคัส (1515) งานที่เพิ่งได้รับการบ่งว่าเป็นผู้เขียน: โทเบียสและเทวดา (1470–80)  พระบุตรกอดนักบุญจอห์นแบ็พทิสต์ (c. 1486–90)  |  |
| รูปสลัก |  อนุสรณ์ของสฟอร์ซา (ยังไม่ได้ทำ)  |  |
| งานเขียน  |  วิทรูเวียนแมน (1492)  พระแม่มารีและพระบุตรกับนักบุญแอนน์และนักบุญจอห์นแบ็พทิสต์ (c. 1499–1500)  |  |
| งานเขียน |  ประมวลกฎหมายแอตแลนติคัส  ประมวลกฎหมายเลสเตอร์  ประมวลกฎหมายทริวัลเซียนัส  |  |
| งานประดิษฐ์ |  หุ่นยนต์เลโอนาร์โด  ไวโอลาเลโอนาร์โด  |  |
เลโอนาร์โด ดา วินชีในงานศิลปะ · งานทางวิทยาศาสตร์และการประดิษฐของเลโอนาร์โด ดา วินชี · ชีวิตส่วนตัวของเลโอนาร์โด ดา วินชี
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
สุชาย ศรีสุรพล

| สุชาย ศรีสุรพลม> ป.ช., ม.ว.ม. |
| --- | --- |


สมาชิกสภาผู้แทนราษฎรจังหวัดขอนแก่น
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
 
ข้อมูลส่วนบุคคล
เกิด: 20 กุมภาพันธ์ พ.ศ. 2501 อำเภอเมืองขอนแก่น จังหวัดขอนแก่น
เสียชีวิต: 4 กันยายน พ.ศ. 2561 (60 ปี)
พรรคการเมือง: ไทยรักไทย (2543–2550)   พลังประชาชน (2550–2551)   เพื่อไทย (2551–2561)
คู่สมรส: พรทิพย์พา ศรีสุรพล

สุชาย ศรีสุรพล (20 กุมภาพันธ์ พ.ศ. 2501 – 4 กันยายน พ.ศ. 2561) อดีตสมาชิกสภาผู้แทนราษฎรจังหวัดขอนแก่น 4 สมัย
ประวัติ

สุชาย เกิดเมื่อวันที่ 20 กุมภาพันธ์ พ.ศ. 2501 เป็นบุตรนายหงีกี นางถ่อง ศรีสุรพล มีพี่น้อง 8 คน สมรสกับนางพรทิพย์พา ศรีสุรพล มีบุตร 3 คน หนึ่งในนั้นคือนายภาควัต ศรีสุรพล สมาชิกสภาผู้แทนราษฎรจังหวัดขอนแก่น
สำเร็จการศึกษา นิติศาสตรบัณฑิต จากจุฬาลงกรณ์มหาวิทยาลัย
งานการเมือง

สุชาย ได้รับการเลือกตั้งเป็นสมาชิกสภาผู้แทนราษฎรจังหวัดขอนแก่นครั้งแรก เมื่อ พ.ศ. 2544 ในสังกัดพรรคไทยรักไทย โดยเอาชนะศรีนวล ศรีตรัย อดีต สส. จากพรรคชาติพัฒนา นับจากนั้นได้รับการเลือกตั้งติดต่อกันมารวม 4 ครั้ง
งานการเมือง > สมาชิกสภาผู้แทนราษฎร

สุชาย ศรีสุรพล ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดขอนแก่น สังกัดพรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย
ถึงแก่อนิจกรรม

สุชาย ถึงแก่กรรม ด้วยโรคมะเร็งปอด เมื่อวันที่ 4 กันยายน พ.ศ. 2561 เวลา 09.15 น. สิริอายุ 60 ปี
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายสุชาย ศรีสุรพล เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสุชาย ศรีสุรพล[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสุชาย ศรีสุรพล), ศูนย์ข้อมูลนักการเมืองไทย
พงศกร อรรณนพพร

| พงศกร อรรณนพพรม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงศึกษาธิการ
ดำรงตำแหน่ง 6 กุมภาพันธ์ – 9 กันยายน พ.ศ. 2551
นายกรัฐมนตรี: สมัคร สุนทรเวช
ก่อนหน้า: วรากรณ์ สามโกเศศ
ถัดไป: ชัยวุฒิ บรรณวัฒน์
 
ข้อมูลส่วนบุคคล
เกิด: 29 พฤษภาคม พ.ศ. 2504 (63 ปี) อำเภอหนองสองห้อง จังหวัดขอนแก่น ประเทศไทย
พรรคการเมือง: ชาติพัฒนา (2537–2544)   ไทยรักไทย (2544–2550)   พลังประชาชน (2550–2551)   เพื่อไทย (2551–2561, 2562–2563, 2565–ปัจจุบัน)   เพื่อธรรม (2561)   ไทยรักษาชาติ (2561–2562)   ไทยสร้างไทย (2564–2565)
คู่สมรส: ดวงแข อรรณนพพร (หย่า)

พงศกร อรรณนพพร (เกิด 29 พฤษภาคม พ.ศ. 2504) เป็นนักการเมืองชาวไทย ปัจจุบันเป็นผู้ช่วยรัฐมนตรีประจํากระทรวงพาณิชย์ ในรัฐบาลแพทองธาร ชินวัตร อดีตเลขาธิการพรรคเพื่อธรรม อดีตรองหัวหน้าพรรคเพื่อไทย อดีตรัฐมนตรีช่วยว่าการกระทรวงศึกษาธิการ ในรัฐบาลสมัคร สุนทรเวช อดีตสมาชิกสภาผู้แทนราษฎรจังหวัดขอนแก่น
ประวัติ

นายพงศกร  อรรณนพพร เกิดเมื่อ 29 พฤษภาคม พ.ศ. 2504 ที่ตำบลหนองเม็ก อำเภอหนองสองห้อง จังหวัดขอนแก่น สำเร็จการศึกษาระดับประถมศึกษาจากโรงเรียนชุมชนหนองสองห้อง ระดับมัธยมศึกษาจากโรงเรียนขอนแก่นวิทยายน ระดับปริญญาตรีด้านบริหารการจัดการ จากมหาวิทยาลัยเกษมบัณฑิต และ รัฐศาสตร์บัณฑิต จากมหาวิยาลัยรามคำแหง ระดับปริญญาโท ศิลปศาสตรมหาบัณฑิต และศิลปศาสตรมหาบัณฑิตกิตติมศักดิ์ จากมหาวิทยาลัยรามคำแหง  ระดับปริญญาเอกหลักสูตรปรัชญาดุษฎีบัณฑิต ด้านวิชาการเมือง จากมหาวิทยาลัยรามคำแหง และดุษฎีบัณฑิตกิตติมศักดิ์ ด้านวิชาการจัดการ  มหาวิทยาลัยราชภัฎเลย
นายพงศกร  อรรณนพพร สมรสกับ ดวงแข อรรณนพพร อดีตสมาชิกสภาผู้แทนราษฎรจังหวัดขอนแก่น มีบุตร-ธิดา 5 คน คือ
ปคินันท์ อรรณนพพร
สรัสนันท์ อรรณนพพร สมาชิกสภาผู้แทนราษฎรจังหวัดขอนแก่น เขต 8 สังกัดพรรคเพื่อไทย และรองเลขาธิการพรรคเพื่อไทย
วสุนันท์ อรรณนพพร
พชรกร อรรณนพพร
พชรพงศ์ อรรณนพพร
การทำงาน

เขาเคยเป็นผู้ทรงคุณวุฒิในคณะกรรมาการการประถมศึกษาจังหวัดขอนแก่น ในส่วนงานการเมืองเริ่มจากตำแหน่งรองประธานกรรมการสุขาภิบาลอำเภอหนองสองห้อง จนมาเป็นสมาชิกสภาผู้แทนราษฎร และเป็นรัฐมนตรีช่วยว่าการกระทรวงศึกษาธิการ
ในเดือนกันยายน พ.ศ. 2553 เขาได้รับการแต่งตั้งเป็นรองหัวหน้าพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 46
ใน พ.ศ. 2561 นายพงศกรได้ลาออกจากสมาชิกพรรคเพื่อไทย และได้ย้ายมาสังกัดพรรคเพื่อธรรม พร้อมกับรับตำแหน่งเลขาธิการพรรค ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 15 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
ในปี 2564 เขาได้เข้าร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธุ์ ต่อมาในปี 2565 เขาได้ย้ายกลับเข้าร่วมงานกับพรรคเพื่อไทย และในปี 2566 ได้รับแต่งตั้งเป็นผู้ช่วยรัฐมนตรีประจํากระทรวงคมนาคม
และต่อมาในรัฐบาลแพทองธาร ชินวัตร เขาได้รับการเเต่งตั้งเป็นผู้ช่วยรัฐมนตรีประจํากระทรวงพาณิชย์ (นายพิชัย นริพทะพันธุ์) ในวันที่ 8 ตุลาคม พ.ศ.2567
ตำแหน่งทางการเมือง

2539 - 2540  ที่ปรึกษารัฐมนตรีว่าการกระทรวงมหาดไทย และที่ปรึกษารัฐมนตรีว่าการกระทรวงคมนาคม
2540 - 2541  ที่ปรึกษารัฐมนตรีว่าการกระทรวงอุตสาหกรรม
2542 - 2543 ที่ปรึกษารัฐมนตรีว่าการกระทรวงสาธารณสุข
2542 - 2544 ประจำสำนักเลขาธิการนายกรัฐมนตรี
2544 - 2544 ที่ปรึกษารัฐมนตรีช่วยว่าการกระทรวงศึกษาธิการ
2547 - 2547 ที่ปรึกษารัฐมนตรีว่าการกระทรวงเกษตรและสหกรณ์
2548 - 2548 ที่ปรึกษารัฐมนตรีว่าการกระทรวงแรงงาน
2548 - 2548 ที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์
2551 - 2551 รัฐมนตรีช่วยว่าการกระทรวงศึกษาธิการ
2566 - 2567 ผู้ช่วยรัฐมนตรีประจํากระทรวงคมนาคม
2567 - ปัจจุบัน ผู้ช่วยรัฐมนตรีประจำกระทรวงพาณิชย์
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
กิตติภพ เสรีวิชยสวัสดิ์

| กิตติภพ เสรีวิชยสวัสดิ์ |
| --- | --- |

สารนิเทศภูมิหลัง
เกิด: 16 พฤศจิกายน พ.ศ. 2544 (23 ปี) กิตติภพ เสรีวิชยสวัสดิ์ จังหวัดพระนครศรีอยุธยา
สัญชาติ: ไทย
ส่วนสูง: 1.78 เมตร (5 ฟุต 10 นิ้ว)
น้ำหนัก: 60 กิโลกรัม
ศิษย์เก่า: วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
อาชีพ: นักแสดง , นักร้อง
ปีที่แสดง: พ.ศ. 2564–ปัจจุบัน
ผลงานเด่น:  เจมส์ - ปลาบนฟ้า (2564)  ฌอน - แล้วแต่ดาว (2565)  ซาวด์ - แฟนผมเป็นประธานนักเรียน (2565)  ภีม - คนกลางแล้วไง (2566)  เต้ย - คือเรารักกัน (2567) 
สังกัด: จีเอ็มเอ็มทีวี
กิตติภพ เสรีวิชยสวัสดิ์ (เกิด 16 พฤศจิกายน พ.ศ. 2544) ชื่อเล่น สตางค์ เป็นนักแสดงสังกัดจีเอ็มเอ็มทีวี สำเร็จการศึกษาจากมหาวิทยาลัยศรีนครินทรวิโรฒ ผลงานเด่นของเขาได้แก่ "แฟนผมเป็นประธานนักเรียน"
ประวัติ

กิตติภพ เสรีวิชยสวัสดิ์ เกิดเมื่อวันที่ 16 พฤศจิกายน พ.ศ. 2544 สูง 178 ซม. หนัก 60 กก. จบการศึกษาระดับมัธยมศึกษาจากโรงเรียนสวนกุหลาบวิทยาลัย และระดับปริญญาตรีสาขาภาพยนตร์และสื่อดิจิทัลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
เข้าสู่วงการ > พ.ศ. 2562–2563

ในปี พ.ศ. 2562 กิตติภพได้เข้าร่วมการแข่งขันประกวดร้องเพลงในรายการ “Thailand School Star 2019” แม้จะไม่ได้แชมป์ในรายการนี้ แต่เขาก็ได้เซ็นสัญญากับจีเอ็มเอ็มทีวี
ในปี พ.ศ. 2563 เขาได้เป็นดารารับเชิญในละครโทรทัศน์เรื่อง "ฉลาดเกมส์โกง เดอะซีรีส์"
เข้าสู่วงการ > พ.ศ. 2564–2565

ในปี พ.ศ. 2564 กิตติภพรับบทเป็นเจมส์ในละครเรื่อง "ปลาบนฟ้า"
ในปี พ.ศ. 2565 เขารับบทเป็นฌอนในละครเรื่อง “แล้วแต่ดาว”
ในเดือนธันวาคมของปีเดียวกัน "แฟนผมเป็นประธานนักเรียน" ก็ได้ออกอากาศ โดยกิติภพรับบทเป็นซาวด์และได้จับคู่กับธนวินท์ ผลเจริญรัตน์ จนเป็นคู่รักในจอในชื่อ "วินนี่ สตางค์"
เข้าสู่วงการ > พ.ศ. 2566

ในปี พ.ศ. 2566 จีเอ็มเอ็มทีวีได้จัดงานแฟนมีตติ้งชื่อ "My Boyfriend is the Chairman" ทั่วเอเชีย
วันที่ 18 มิถุนายน ปีเดียวกัน กิตติภพและธนวินท์ได้จัดงานแฟนมีทติ้งครั้งแรกในเวียดนาม
วันที่ 17 ตุลาคม จีเอ็มเอ็มทีวีได้ประกาศในงาน 2024 "Up & Above Part 1" ว่า กิตติภพจะรับบท เต้ย พระเอกในละครเรื่องใหม่เรื่อง "คือเรารักกัน" โดยจะกลับมาร่วมงานกับธนวินท์ ผลเจริญรัตน์อีกครั้ง
ผลงาน

| ปี | ผลงาน | รับบท |
| --- | --- | --- |
| 2563 | ฉลาดเกมส์โกง เดอะซีรีส์ | นักเรียนของลิน |
| 2563 | เดอะกิฟต์ แกรดูเอชัน | บอม |
| 2564 | แค่เพื่อนครับเพื่อน | เพื่อนของภัทรและปราณสมัยมัธยมศึกษา |
| 2564 | ปลาบนฟ้า | เจมส์ |
| 2565 | แล้วแต่ดาว | ฌอน |
| 2565 | แฟนผมเป็นประธานนักเรียน | ซาวด์ |
| 2566 | สองเดือดเลือดเดียวกัน | พี |
| 2566 | อยากเห็นท้องฟ้าเป็นอย่างวันนั้น | ซาวด์ |
| 2566 | คนกลางแล้วไง | ภีม |
| 2567 | คือเรารักกัน | เต้ย |
|  | That Summer ผมเจอเจ้าชายบนชายหาด |  |
นวัธ เตาะเจริญสุข

| นวัธ เตาะเจริญสุข> ข้อมูลส่วนบุคคล |
| --- | --- |
เกิด: ประสิทธิ์ เตาะเจริญสุข 16 ตุลาคม พ.ศ. 2510 (57 ปี) อำเภอลาดบัวหลวง จังหวัดพระนครศรีอยุธยา ประเทศไทย
พรรคการเมือง: เพื่อไทย (2550–2562)
คู่สมรส: สรพิกา เตาะเจริญสุข (หย่า) 
สถานะทางคดี: ถูกคุมขัง

บทลงโทษ: ประหารชีวิตลดโทษเหลือจำคุกตลอดชีวิต
รายละเอียด
ผู้เสียหาย: สุชาติ โครตทุม
วันที่: 3 พฤษภาคม พ.ศ. 2556
ประเทศ: ประเทศไทย
รัฐ: จังหวัดขอนแก่น
ตำแหน่ง: ซอยหมู่บ้านจอมพล
จำคุกที่: เรือนจำกลางบางขวาง
 
 

นวัธ เตาะเจริญสุข (เกิด 16 ตุลาคม พ.ศ. 2510) เป็นนักการเมืองชาวไทย อดีตสมาชิกสภาผู้แทนราษฎรจังหวัดขอนแก่น ปัจจุบันต้องโทษคดีจ้างวานฆ่าปลัดองค์การบริหารส่วนจังหวัดขอนแก่น
ประวัติ

นวัธ เตาะเจริญสุข เกิดเมื่อวันที่ 16 ตุลาคม พ.ศ. 2510 ที่อำเภอลาดบัวหลวง จังหวัดพระนครศรีอยุธยา เป็นบุตรของนายเง็กเท้ง และนางสำเนียง เตาะเจริญสุข มีพี่น้อง 9 คน สำเร็จการศึกษา BACHELOR OF SCIENCE IN COMMERCE (B.S.C.) REPUBLICAN COLLEGE ประเทศฟิลิปปินส์ สมรสและหย่ากับนางสรพิกา เตาะเจริญสุข อดีตผู้สมัครนายก องค์การบริหารส่วนจังหวัดขอนแก่น เมื่อปี พ.ศ. 2551 มีบุตร 2 คน
งานการเมือง

อดีตเป็นสมาชิกองค์การบริหารส่วนจังหวัดขอนแก่น เขตอำเภอหนองเรือ และรองนายกองค์การบริหารส่วนจังหวัดขอนแก่น ตามลำดับ พ.ศ. 2548 ลงสมัครรับเลือกตั้งสมาชิกสภาผู้แทนราษฎร สังกัดพรรคมหาชน พ่ายให้กับนายสมศักดิ์ คุณเงิน จากพรรคไทยรักไทย ต่อมาในการเลือกตั้งปี พ.ศ. 2550 ย้ายเข้ามาลงสมัครกับพรรคพลังประชาชน และได้คะแนนมาเป็นอันดับที่ 1 ของเขต (มี ส.ส. ได้ 3 คน พรรคพลังประชาชนยกทีม) ซึ่งทำให้นายสุวิทย์ คุณกิตติ จากพรรคเพื่อแผ่นดิน สอบตกยกทีม หลังจากนั้น พ.ศ. 2554, พ.ศ. 2562 ลงสมัครและได้รับการเลือกตั้งในนามพรรคเพื่อไทย
งานการเมือง > สมาชิกสภาผู้แทนราษฎร

นวัธ เตาะเจริญสุข ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดขอนแก่น สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดขอนแก่น สังกัดพรรคเพื่อไทย
งานในวงการมวย

ในวงการมวยไทย นวัธได้เข้าซื้อกิจการ บจก.แม็กซ์มวยไทย จากนายนริศ ว่องประเสริฐการ มาบริหารโดยให้บุตรชาย (นายอาสิระ เตาะเจริญสุข) ดำรงตำแหน่งประธานบริษัท โดยได้สร้างสนามมวยแม็กซ์มวยไทยสเตเดียมขึ้นที่ ถนนสุขุมวิทพัทยา 42 อำเภอบางละมุง จังหวัดชลบุรี และจัดรายการชกมวยไทยในรูปแบบมวยไทย 3 ยก จนได้รับความนิยมจากผู้ชมและนักท่องเที่ยวทั้งในและต่างประเทศ รวมถึงเป็นสนามแรกที่จัดมวยถ่ายทอดสด 7 วันต่อสัปดาห์
คดีความ

นวัธ เตาะเจริญสุข เป็นผู้ต้องหาในคดีจ้างวานฆ่านายสุชาติ โคตรทุม อดีตปลัดองค์การบริหารส่วนจังหวัดขอนแก่น เสียชีวิตที่หน้าบ้านพัก เมื่อวันที่ 3 พฤษภาคม พ.ศ. 2556 ซึ่งศาลจังหวัดขอนแก่น พิพากษาประหารชีวิต และไม่อนุญาตให้ประกันตัวเพื่อต่อสู้คดีในชั้นอุทธรณ์ ส่งผลให้เขาพ้นสมาชิกภาพ ส.ส. ทันที ต่อมาเมื่อวันที่ 23 มิถุนายน พ.ศ. 2563 ศาลอุทธรณ์ตัดสินยืนตามคำพิพากษาของศาลชั้นต้น ให้ประหารชีวิตนายนวัธ และให้ชดใช้ค่าปลงศพ 300,000 บาท พร้อมดอกเบี้ยร้อยละ 7.5
แต่ศาลฎีกา พิพากษาเมื่อวันที่ 6 สิงหาคม พ.ศ. 2564 แก้โทษอาญาลดโทษให้ 1 ใน 3 ให้จำคุกตลอดชีวิต ส่วนแพ่งให้จำเลยรับผิดชอบชดใช้ค่าสินไหมทดแทนแก่โจทก์ร่วมนั้น ศาลฎีกาเห็นพ้องด้วย
เครื่องราชอิสริยาภรณ์

นวัธ เตาะเจริญสุข เคยได้รับเครื่องราชอิสริยาภรณ์ชั้นสูงสุด คือ
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นายนวัธ เตาะเจริญสุข เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
ข้อมูลนักการเมืองไทย (นายนวัธ เตาะเจริญสุข), ศูนย์ข้อมูลนักการเมืองไทย
คมคาย พลบุตร

| คมคาย พลบุตรม> ป.ช., ม.ว.ม..ข้อมูลส่วนบุคคล |
| --- | --- |
เกิด: คมคาย เฟื่องประยูร 15 สิงหาคม พ.ศ. 2510 (57 ปี) อำเภอท่าใหม่ จังหวัดจันทบุรี ประเทศไทย
พรรคการเมือง: ชาติพัฒนา (2538–2539)   ประชาธิปัตย์ (2539–2548, 2561–2564)  ชาติไทย (2548–2549)
คู่สมรส: อลงกรณ์ พลบุตร (สมรส 2539)

คมคาย พลบุตร (เกิด 15 สิงหาคม พ.ศ. 2510) เป็นนักการเมืองและอดีตพยาบาลชาวไทย เป็นอดีตสมาชิกสภาผู้แทนราษฎรจังหวัดจันทบุรี 3 สมัย
ประวัติ

คมคาย พลบุตร เกิดเมื่อวันที่ 15 สิงหาคม พ.ศ. 2510 เป็นบุตรนายสนิท 
นางปัทมา เฟื่องประยูร สำเร็จการศึกษาระดับปริญญาตรี พยาบาลศาสตรบัณฑิต จาก มหาวิทยาลัยสงขลานครินทร์ และปริญญาโท บริหารธุรกิจมหาบัณฑิต สาขาการตลาด มหาวิทยาลัยเกริก
คมคาย สมรสกับนายอลงกรณ์ พลบุตร อดีตรองหัวหน้าพรรคประชาธิปัตย์ มีบุตร-ธิดา 3 คน คือ นางสาวสภาวรรณ พลบุตร, นายธัชธรรม พลบุตร และนางสาวพิมพ์สภา พลบุตร
การทำงาน

หลังจากสำเร็จการศึกษาในระดับปริญญาตรี คมคายได้เข้าทำงานเป็นพยาบาลวิชาชีพที่โรงพยาบาลศิริราช ก่อนที่จะลาออกเพื่อมาทำงานการเมืองในเวลาต่อมา
งานการเมือง

คมคาย ลงสมัครรับเลือกตั้งเป็นสมาชิกสภาผู้แทนราษฎรจังหวัดจันทบุรี โดยได้รับเลือกตั้งเป็นครั้งแรก ใน พ.ศ. 2538 และได้รับเลือกเรื่อยมา จนถึง พ.ศ. 2544 ก่อนที่จะวางมือทางการเมืองในที่สุด โดยก่อนที่จะวางมือทางการเมืองอย่างถาวรนั้น คมคาย ได้ลงสมัครสมาชิกสภาผู้แทนราษฎรจังหวัดจันทบุรีอีกครั้งเป็นสมัยที่ 4 ในการเลือกตั้งปี พ.ศ. 2548 ในสังกัดพรรคชาติไทยแต่ได้แพ้ให้กับผู้สมัครจากพรรคไทยรักไทย
งานการเมือง > สมาชิกสภาผู้แทนราษฎร

คมคาย พลบุตร ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดจันทบุรี สังกัดพรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดจันทบุรี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดจันทบุรี สังกัดพรรคประชาธิปัตย์
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แรร์รีเพลย์

| แรร์รีเพลย์ |
| --- | --- |

ผู้พัฒนา: แรร์
ผู้จัดจำหน่าย: ไมโครซอฟท์สตูดิโอส์
ออกแบบ: Paul Collins
แต่งเพลง: Robin Beanland
เครื่องเล่น: เอกซ์บอกซ์วัน
วางจำหน่าย: 4 สิงหาคม 2015
แนว: ชุดรวม
รูปแบบ: ผู้เล่นคนเดียว, หลายผู้เล่น
แรร์รีเพลย์ (อังกฤษ: Rare Replay) เป็นวิดีโอเกมที่รวบรวมเกมกว่า 30 เกมจากประวัติศาสตร์ 30 ปีของผู้พัฒนาแรร์ และ Ultimate Play the Game ซึ่งเป็นบริษัทก่อนหน้า เกมที่จำลองขึ้นมานั้นมีหลายประเภทซึ่งมาจากคอนโซลตั้งแต่ซีเอกซ์สเปกตรัม ไปจนถึงเอกซ์บอกซ์ 360 และยังคงคุณสมบัติและข้อผิดพลาดของเวอร์ชันดั้งเดิมไว้ด้วยการแก้ไขน้อยที่สุด ชุดรวมยังได้เพิ่มสูตรโกงเพื่อทำให้เกมเก่าง่ายขึ้นและโหมดสแนปช็อตของความท้าทายเฉพาะที่คัดมาจากบางส่วนของเกม ความคืบหน้าของผู้เล่นจะได้รับรางวัลด้วยภาพเบื้องหลังและบทสัมภาษณ์เกี่ยวกับเกมที่สำคัญและที่ไม่ได้เผยแพร่ของแรร์
ชุดรวมเกมเป็นหนึ่งในหลายความคิดที่แรร์พิจารณาเพื่อเฉลิมฉลองครบรอบ 30 ปี โดยได้รับแรงบันดาลใจจากแฟน ๆ คุณสมบัติเข้ากันได้ย้อนหลัง (backward compatibility) ของเครื่องเอกซ์บอกซ์วันที่กำลังจะมา และความปรารถนาที่จะเชื่อมโยงแรร์ทั้งในอดีตและอนาคต บริษัทจัดเรียงเกม 120 เกมเพื่อเลือกเกมที่ดีที่สุด โดยถูกจัดลำดับความสำคัญของเกมที่มีตัวละครและสภาพแวดล้อมที่เป็นต้นฉบับของบริษัท แรร์ได้รวบรวมฮาร์ดแวร์เลียนแบบสี่ตัวในแพ็คเกจและทำงานร่วมกับไมโครซอฟท์ซึ่งเป็นบริษัทแม่เพื่อใช้อีมูเลเตอร์เอกซ์บอกซ์ 360 ที่ไม่มีการแจ้งล่วงหน้า แรร์รีเพลย์ วางจำหน่ายทั่วโลกเฉพาะบนเครื่องเอกซ์บอกซ์วันวันที่ 4 สิงหาคม 2015
แรร์รีเพลย์ ได้รับเสียงวิจารณ์เป็นที่ชื่นชอบเป็นอย่างมาก นักวิจารณ์ชื่นชมการออกแบบและงานฝีมือของชุดรวมเกมและเรียกว่าการเปิดตัวจุดสุดยอดใหม่สำหรับการจำหน่ายชุดรวมเกม พวกเขาชื่นชมคุณลักษณะ "ย้อนกลับ" และ Snapshot แต่วิพากษ์วิจารณ์ปัญหาทางเทคนิคในการติดตั้งอีมูเลเตอร์เอกซ์บอกซ์ 360 และเกม โดยในบรรดาเกม นักวิจารณ์ต้องการความคลาสสิกของเกมจากแรร์บนเครื่องนินเท็นโด 64 โดยเฉพาะอย่างยิ่งเกม บลาสต์คอปส์ และไม่ชอบ เพอร์เฟ็กต์ดาร์กซีโร แกรบเบดบายเดอะกูลลีส์ และเกมจากเครื่องสเปกตรัม นักวิจารณ์บางคนรู้สึกผิดหวังที่ไม่มีชุดเกม ดองกีคองคันทรี และ โกลด์เดนอาย 007 เนื่องจากปัญหาลิขสิทธิ์ที่หลีกเลี่ยงไม่ได้ ในขณะที่บางคนคิดว่าแพ็คเกจนี้ใช้ได้ดีหากไม่มีมัน นักวิจารณ์ถือว่าเนื้อหาของเกม, จดหมายเหตุ และบทสัมภาษณ์ของนักพัฒนาเป็นหนึ่งในฟีเจอร์ที่ดีที่สุดของชุดรวมเกม แต่ไม่พอใจที่จะเห็นเนื้อหาที่ซ่อนอยู่หลังความท้าทายในเกมที่ต้องใช้เวลามาก แรร์รีเพลย์ กลายเป็นเกมจากแรร์เกมแรกที่ขายดีที่สุดของสหราชอาณาจักรตั้งแต่ แบนโจ-คาซูอี ในปี 1998
แหล่งข้อมูลอื่น

เว็บไซต์ทางการ
โรงเรียนนาหว้าพิทยาคม (ธาตุประสิทธิ์ประชานุเคราะห์)

| โรงเรียนนาหว้าพิทยาคม "ธาตุประสิทธิ์ประชานุเคราะห์" |
| --- | --- |
Nawapittayakhom School
ตราประจำโรงเรียน
ที่ตั้ง
147 หมู่ 3 ถนนเจริญวิทย์ บ้านนาหว้า ตำบลนาหว้า อำเภอนาหว้า จังหวัดนครพนม 48180
ข้อมูล
ชื่ออื่น: น.ว.พ / N.W.P
ประเภท: โรงเรียนสังกัด สพฐ.   โรงเรียนประเภทสหศึกษา   โรงเรียนมัธยมศึกษาขนาดกลาง
คติพจน์: เรียนดี มีจริยา กีฬาเด่น เน้นคุณธรรม
ก่อตั้ง: 16 พฤษภาคม พ.ศ. 2516   (51 ปี)
ผู้อำนวยการโรงเรียน: นายธงชัย คำชนะ
สี:    ม่วง-ขาว
เพลง: มาร์ชนาหว้าพิทยาคม
สังกัด: สำนักงานเขตพื้นที่การศึกษามัธยมศึกษาเขต 22   สำนักงานคณะกรรมการการศึกษาขั้นพื้นฐาน   กระทรวงศึกษาธิการ
คติพจน์: วิริเยนฺ ทุกฺขมจฺ เจติ   (คนจะล่วงทุกข์ได้เพราะความเพียร)
สหวิทยาเขต: พระธาตุประสิทธิ์
เว็บไซต์: https://www.nawapit.ac.th/index.php
โรงเรียนนาหว้าพิทยาคม "ธาตุประสิทธิ์ประชานุเคราะห์" (ชื่อภาษาอังกฤษ : Nawapittayakhom Thatprasitprachanukhro School) (ชื่อย่อ : น.ว.พ / N.W.P) เป็นโรงเรียนประจำอำเภอนาหว้า เป็นสถานศึกษาโรงเรียนมัธยมศึกษาขนาดกลาง เปิดทำการสอนในระดับช่วงชั้นที่ 3 (ม.1 - ม.3) และระดับช่วงชั้นที่ 4 (ม.4 - ม.6) มีพื้นที่บริการ 3 ตำบลในอำเภอนาหว้า คือ ตำบลนาหว้า ตำบลนาคูณใหญ่ และตำบลท่าเรือ สังกัดสำนักงานเขตพื้นที่การศึกษามัธยมศึกษานครพนม สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน

โรงเรียนนาหว้าพิทยาคม "ธาตุประสิทธิ์ประชานุเคราะห์"   เป็นโรงเรียนประจำอำเภอนาหว้า อนุมัติตั้งขึ้นครั้งแรกเมื่อ วันที่ 16 พฤษภาคม พ.ศ. 2516 โดยได้รับบริจาคที่ดินสาธารณประโยชน์ หมู่ที่ 3 ตำบลนาหว้า อำเภอนาหว้า จำนวน 85 ไร่ 3 งาน 60 ตารางวา
เกี่ยวกับโรงเรียน

คำขวัญ
เรียนดี มีจริยา กีฬาเด่น เน้นคุณธรรม
สีประจำโรงเรียน
สีม่วง - ขาว
สีม่วง หมายถึง นักเรียนที่ผ่านการอบรมที่ดี เปรียบเสมือนลูกหว้าที่สุกแล้ว
สีขาว หมายถึง นักเรียนทีมีความบริสุทธิ์ สะอาด
ตราประจำโรงเรียน ประกอบด้วย
รูปพระธาตุประสิทธิ์
เป็นที่เคารพบูชาของชาวอำเภอนาหว้า ที่ประชาชนทั่วไปแสดงถึงความีวัฒนธรรม
มาแต่โบราณ และเป็นพระธาตุที่สำคัญ 1 ใน 7 พระธาตุของจังหวัดนครพนม
ตลอดจนเป็นพระธาตุประจำวันเกิดวันพฤหัสบดี ที่สำคัญ วัดพระธาตุประสิทธิ์
ให้การอุปการะ ช่วยเหลือ อุปภัมภ์โรงเรียนนาหว้าพิทยาคม
ช่อชัยพฤกษ์ต่อแท่นพระธาตุประสิทธิ์
แสดงถึงความสงบ ความร่มรื่นไปด้วยพฤกษานานาพันธุ์ ความอุดมสมบูรณ์
รูปตราเสมาธรรมจักร
แสดงถึงโรงเรียนที่อยู่ในสังกัดกระทรวงศึกษาธิการ
โบว์สีม่วงตัดของสีเหลืองทอง
มีคติพจน์ของโรงเรียน คือ "วิริเยนฺ ทุกฺขมจฺ เจติ" หมายถึง คนจะล่วงทุกข์ได้เพราะความเพียร
และถัดลงมาข้างล่าง มีชื่อของโรงเรียนเป็นตัวอักษรสีเหลืองทอง
ที่ตั้ง
147 หมู่ 3 ถนนเจริญวิทย์ ตำบลนาหว้า อำเภอนาหว้า จังหวัดนครพนม
ข้อมูลติดต่อ
โทรศัพท์     : 0-4259-7101
โทรสาร      : 0-4259-7101
กลุ่มผู้ใช้เฟสบุ๊คโรงเรียน : โรงเรียนนาหว้าพิทยาคม
จารุบุตร เรืองสุวรรณ

| ร้อยโทจารุบุตร เรืองสุวรรณม> ป.ช., ม.ว.ม. |
| --- | --- |


ประธานรัฐสภาไทย และ ประธานวุฒิสภา
ดำรงตำแหน่ง 26 เมษายน พ.ศ. 2526 – 19 มีนาคม พ.ศ. 2527 (327 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: พลเอก เปรม ติณสูลานนท์
ก่อนหน้า: พลอากาศเอก หะริน หงสกุล
ถัดไป: อุกฤษ มงคลนาวิน
 
ข้อมูลส่วนบุคคล
เกิด: 15 มิถุนายน พ.ศ. 2463 อำเภอภูเวียง จังหวัดขอนแก่น ประเทศสยาม
เสียชีวิต: 19 มีนาคม พ.ศ. 2527 (63 ปี) ประเทศไทย
คู่สมรส: อรนุช เรืองสุวรรณ
ลายมือชื่อ: 
ยศที่ได้รับการแต่งตั้ง
ประจำการ: พ.ศ. 2488 – 2489
ยศ:  ร้อยโท
บังคับบัญชา: กองทัพบกสหราชอาณาจักร เสรีไทย
ผ่านศึก: สงครามโลกครั้งที่สอง

ร้อยโท จารุบุตร เรืองสุวรรณ (15 มิถุนายน พ.ศ. 2463 – 19 มีนาคม พ.ศ. 2527) อดีตประธานวุฒิสภา อดีตประธานรัฐสภา และสมาชิกสภาผู้แทนราษฎรจังหวัดขอนแก่น 5 สมัย เป็นบิดาจารุพงศ์ เรืองสุวรรณ อดีตรัฐมนตรีว่าการกระทรวงมหาดไทย และเขาเป็นประธานรัฐสภา คนที่ 2 ที่ถึงแก่อสัญกรรมในขนะดำรงตำแหน่งประธานรัฐสภา
ประวัติ

ร้อยโท จารุบุตร เรืองสุวรรณ เกิดเมื่อวันที่ 15 มิถุนายน พ.ศ. 2463 เป็นบุตรของนายเจริญ และ นางเอี่ยม เรืองสุวรรณ น้ำหนัก 91 กิโลกรัม สูง 172 เซนติเมตร สำเร็จการศึกษา ปริญญาตรี ธรรมศาสตรบัณฑิต และ ปริญญาโท เศรษฐศาสตรมหาบัณฑิต จาก มหาวิทยาลัยธรรมศาสตร์และการเมือง สมรสกับนางอรนุช เรืองสุวรรณ มีบุตร-ธิดา 2 คน คือ นายจารุพงศ์ เรืองสุวรรณ รัฐมนตรีว่าการกระทรวงมหาดไทย และ นางจารุวรรณ ปฐมธนพงศ์
ร้อยโท จารุบุตร เรืองสุวรรณมีพี่น้อง 6 คน ได้แก่ จารุมุกด์ เรืองสุวรรณ จารุพิฑูรย์ เรืองสุวรรณ จารุอุดม เรืองสุวรรณ ที่ปรึกษารองนายกรัฐมนตรี ด.ญ. จารุมณี เรืองสุวรรณ จารุอรรถ เรืองสุวรรณ และ พล.อ.ดร.จารุภัทร เรืองสุวรรณ
การศึกษา

ในปี พ.ศ. 2480 จารุบุตร เรืองสุวรรณ จบมัธยมศึกษาปีที่ 8 ที่โรงเรียนอุดรพิทยานุกูล จบปริญญาตรีตรี ธรรมศาสตร์บัณฑิต เนติบัณฑิตไทย ในปี พ.ศ. 2485 ปริญญาโทเศรษฐศาสตร์มหาบัณฑิต มหาวิทยลัยธรรมศาสตร์ และในปี พ.ศ. 2488 จบโรงเรียนนายทหารอังกฤษหน่วยคอมมานโด
การทำงาน > งานในอดีต

จารุบุตร เรืองสุวรรณ เป็นครูหลายโรงเรียน ได้แก่ ในปี พ.ศ. 2481 เป็นครูประชาบาลโรงเรียนวัดโพธิสมภรณ์ จังหวัดอุดรธานี ปลายปีเป็นครูเทศบาล พ.ศ. 2482 เป็นครูโรงเรียนราษฎร์ สงเคราะห์นิยม จังหวัดขอนแก่น ในปี พ.ศ. 2483 จารุบุตร เรืองสุวรรณ ได้สมัครสอบวิชาครู พป. ซึ่งได้อันดับหนึ่งทั่วประเทศ จึงได้รับการคัดเลือกให้บรรจุเป็นครูโรงเรียนสวนกุหลาบวิทยาลัย และในปี พ.ศ. 2484 จนถึงปี พ.ศ. 2485 เป็นครูโรงเรียนไตรมิตรวิทยาลัย